Christian Heinrich Heineken

*Ez a szócikk részben, vagy egészében a Wikipédia Christian Heinrich Heinekenről szóló angol, és német nyelvű szócikkek magyar fordítását tartalmazza.*
***Megjegyzés:** Christian Heinrich Heineken ugyan nem volt alkimista, azonban mégis érdemes őt megemlíteni, egyrészt ugyanis édesanyja összeköthető volt az alkímiával, másrészt Christian – csodagyerek lévén – egy igen figyelemre méltó életet élt.*

**Christian Heinrich Heineken** (illetve *Heinecken*) (Lübeck, 1721. február 6. – 1725. június 27.), más néven "a lübecki gyermektudós" egy német csodagyerek, aki csupán négyéves koráig élt.

## Élete

A németországi Lübeckben született. Édesapja Paul Heinecken festő és építész, édesanyja Catharina Elisabeth Heinecken pedig művész és alkimista. Bátyja, Carl Heinrich von Heineken, művészettörténész és műgyűjtő lett, majd később lovaggá is ütötték.

Úgy tartják, hogy Christian tíz hónapos korára már folyékonyan beszélt németül. Egy évesen elolvasta a Tórát, hároméves kora előtt pedig az Ószövetséget és az Újszövetséget is, méghozzá az utóbbiakat latin nyelven. Három évesen állítólag már *Dánia történelmének* saját változatát adta elő a dán királyi udvarban. Szintén csak három éves volt, amikor bíróságon tanúskodott a barátja, egy Reid nevű fiú meggyilkolásának ügyében.

Christian többhónapos szenvedés után halt meg, feltehetően lisztérzékenységben. A betegséget akkoriban még nem ismerték. Ápolója, Sophie Hildebrandt szinte a halála napjáig szoptatta a fiút, akinek halálát vélhetően a gabonatermékek egyre gyakoribb fogyasztása okozta.

Heineken mindennapinak nem mondható, rövid élete valószerűtlennek tűnhet ugyan, azonban viszonylag részletes dokumentációk íródtak róla. A fiú oktatója (egy Schöneich nevű férfi) még egy tanulmányt is publikált Christianról *The Life, Deeds, Travels and Death of the Child of Lübeck* (*A lübecki gyermek élete, tettei, utazásai és halála*) címmel, 1726-ban. Immanuel Kant is írt egy esszét a fiúról, akit "ingenium praecox"-ként ("korai tehetségként") jellemez.

## Az angol Wikipédia szócikk által ismertetett referenciák és források

* Chisholm, Hugh, ed. *Encyclopaedia Britannica*, vols. 13-14, pp. 215-16.
* Vollmer, Hans (ed.), *Allgemeines Lexikon der Bildenden Künstler von der Antike bis zur Gegenwart* (General Dictionary of Visual Artists from Antiquity to the Present). Vol. 16, p. 292; vol 21, p. 530; vol. 25, p. 575. Leipzig: EA Seemann, 1923. (Német nyelven)
* "Unsterblichkeit der Frühe]". Süddeutsche Zeitung. Feuilleton (német nyelven). 2004 január 17. p. 15. Archived from the original on July 21, 2006.
* Kaus J. Hennig (22 December 1999). "Ein Kind zum Anbeten" (német nyelven). Zeit Online GmbH, Hamburg, Germany.
* "The Child of Lubeck". Everything.com.

## A német Wikipédia szócikk által ismertetett referenciák és források

* ZEIT ONLINE GmbH, Hamburg, Germany: Ein Kind zum Anbeten - ZEIT ONLINE. In: ZEIT ONLINE. 22. Dezember 1999.

## Magyar utalások

* Várkonyi Tamás: *Csodagyerekek – A zenei tehetség pszichológiája*, Gramofon 2016 - 2017 Tél száma (XXI. évfolyam, 4. szám), 5.
* Venter Marianna: *Egy csokor csodagyerek... Két kis polihisztor — Korai tehetségek régen és most*, Tolna Megyei Népújság, 1965. június (15. évfolyam, 149. szám), 4.

## Források

1. ↑ Christian Heinrich Heineken | Wikipedia
2. ↑ Christian Henrich Heineken | Wikipedia